Марат Әхмәтов “Ислам динен кабул итүгә 1000 ел” исемендәге мәдрәсәдә татар телен саклау һәм үстерү эше белән танышты (ФОТО)

	Мөхтәрәм кунакларны әлеге мәдрәсәнең җитәкчесе Ильяс хәзрәт Җиһаншин каршы алды. Аннары җитәкчеләр уку йорты белән якыннан таныштылар, мәдрәсәнең иганәчеләр шурасы әгъзасы Вәдүт хаҗи Вафин белән очраштылар. 	 Сөйләшү барышында мәдрәсәнең татар телен саклау һәм үстерү өлкәсендәге хезмәтләренә бәя бирелде, татар гореф-гадәтләрен өйрәнү, Татарстан мәхәлләләре һәм татарлар яшәгән чит төбәкләр өчен әзерлекле дин әһелләре әзерләү хакында сүз алып барылды. Марат Готыф улы бу юнәлештә алып барылган эшчәнлеккә үзенең югары бәясен бирде. 

Аннары кунаклар яңартылган уку классларын, намаз уку бүлмәсен, китапханәне һәм музейны карадылар. Экскурсия барышында Марат Әхмәтов биредә кабер ташъязмалары саклануына игътибар итте һәм эпитафия буенча эшчәнлекне киң җәелдерү буенча тәкъдимнәрен җиткерде. Кунаклар шулай ук уку йортының алма бакчасында, умартачылык комплексында булдылар. 

ТР Дәүләт Советы депутатлары мәдрәсәнең татар халкының тормышындагы мөһим вакыйга – Ислам динен кабул итүнең 1100 еллыгын үткәрүдә катнашырга чакырдылар.     
	---	
Татар телен һәм ТР яшәүче халыклар вәкилләренеңтуган телләрен саклау, үстерү мәсьәләләре комиссиясе

	№ --- | 19.05.2021	


